Twee TopTV-kanale sluit | Maroela Media
Top Movies +24 en Top Junior is die twee kanale wat gekanselleer word. "TopTV is jammer oor die tydsberekening van hierdie verandering, maar weens bedryfsredes moes ons onsself voorberei op 'n nuwe struktuur van die kanale," het TopTV Dinsdag gesê. Volgens TopTV is hy in onderhandelings met 'n voornemende belegger en dat hy verwag om besonderhede van dié ooreenkoms binnekort bekend te maak.
In November verlede jaar het dit aan die lig gekom dat dié betaaltelevisie-platform finansiële probleme ondervind en dat hulle onder ondernemingsredding geplaas is kragtens 129 van die Maatskappywet as 'n "voorkomingsmaatreël".
TopTV het in September 'n aansoek ingedien by Icasa om drie inskrywingsgebaseerde pornografiese kanale uit te saai, maar het voortgegaan sonder Icasa se toestemming nadat hulle ná twee maande, geen reaksie ontvang het nie. Die Johannesburgse hooggeregshof het later bepaal dat TopTV nie dié materiaal mag uitsaai sonder Icasa se toestemming nie. Christelike organisasies het in Desember 2011 'n boikot van TopTV, sy adverteerders en borge, beplan nadat die pornografie-plan aangekondig is. Klik hier om meer te lees.
Dit sal goed wees as pornografie op TV gestop word. Verkragting en aanvalle op vroue is reeds erg.
Ons betaal al reeds vir gemors wat nie nodig is nie.Want as jy die Rugby sport kanaal wil he,dan moet jy R625.00 betaal.